open-index/open-wikipedia-markdown huggingface dataset:
Sturm, Ruger & Co.

**Sturm, Ruger & Co., Inc.** er et produksjonsselskap i Connecticut, USA, bestående av tre avdelinger: Ruger Firearms, Ruger Investment Castings og Ruger Golf.
  
Selskapet ble stiftet av William B. Ruger og Alexander McCormick Sturm i 1949 i et lite, leid mekanisk verksted i Southport, Connecticut.

## Våpenproduksjon

### Hagler
*Red Label
*Gold Label

### Rifler
*Ruger Mini-14

### Pistoler

*22 Charger
*Mark
*LCP
*SR9
*P-series

### Revolvere

*Blackhawk
*Bisley
*Bearcat
*Single Six
*Vaquero
*SP101
*GP100
*Redhawk
## Eksterne lenker
*
Tony Tucker

**Tony Craig «TNT» Tucker** (født 27. desember 1958 i Grand Rapids Michigan, USA) er en amerikansk bokser som var verdensmester i tungvektsboksing i en kort periode i 1987.

Han ble verdensmester 30. mai 1987 da han beseiret James Buster Douglas på teknisk knockout i den tiende runden og vant den ledige IBF-tittelen. Allerede 1. august samme år mistet han tittelen. Han møtte Mike Tyson som var WBAs og WBCs verdensmester. Tyson vant kampen på poeng.

Tucker bokset 66 kamper som profesjonell. Han vant 58, hvorav 48 på knockout, tapte 7 og 1 endte uavgjort.

## Referanser


## Eksterne lenker
*
Eric Wyndham White

**Eric Wyndham White** (født 26. januar 1913, død 27. januar 1980) var en britisk økonom. Han var den første generaldirektøren i World Trade Organization.

## Referanser


## Eksterne lenker
* Biografiske opplysninger oppført hos Verdens handelsorganisasjon
Britisk Øst-Afrika

**Britisk Øst-Afrika** var et britisk protektorat i Afrika. Området dekker mesteparten av nåtidens Kenya. Protektoratet varte fra 1890 til 1920 da området ble organisert som en britisk koloni.
Lavtrykk

Et **lavtrykk** er et område der det atmosfæriske lufttrykket er lavere enn i de omkringliggende områdene. Tropiske stormer, ekstratropiske sykloner, subpolare sykloner og subarktiske sykloner er alle former for lavtrykk. 

## Fysisk
Atmosfæren er slik at den alltid vil prøve å være i likevekt. Det betyr at når et lavtrykk oppstår vil luften strømme inn mot senteret av lavtrykket for å utligne trykkforskjellen. Siden jorden roterer vil luftstrømmene bli bøyd av mot høyre på den nordlige halvkule, og mot venstre på den sørlige halvkule (kjent som corioliskraften). Dermed vil ikke luftstrømmene gå direkte inn mot lavtrykkssenteret, men bevege seg i sirkler nærmere og nærmere senteret. På den nordlige halvkule beveger luftstrømmene seg mot klokken på vei inn mot lavtrykket. I lavtrykkssenteret konvergerer luften som da begynner å stige. Dette medfører adiabatisk avkjøling og luften kondenserer til skyer. Derfor er lavtrykk assosiert med skyet vær som minimerer temperaturforskjellen mellom natt og dag. Skydekket fører til at mindre sollys slipper ned til overflaten, og om natten hindrer skydekket langbølget utstråling (varmetap). Frontsoner er også tett knyttet til lavtrykk, og stigende luftbevegelser i forbindelse med disse fører også til skyet vær og nedbør. 

Et kraftigere eller dypere lavtrykk fører til at trykkgradienten (trykkforskjellen mellom lavtrykket og de omkringliggende områdene) blir større. Dette merker en igjen på at vinden blir kraftigere. Er trykkgradienten stor nok kan vinden nå både storm og orkan styrke.

## Klimatologisk
Klimatologisk blir det dannet lavtrykk i den intertropiske konvergenssonen (ITCZ) som en del av sirkulasjonen i Hadleycellen. Fordi solinnstrålingen er kraftigst over ekvator vil luften der stige fordi den blir varmere enn den omkringliggande luften. Dette fører til et mer eller mindre konstant lavtrykksområde rundt ekvator. 

## Termale lavtrykk
I svært varme områder, som ørkener, kan det oppstå såkalte *termale lavtrykk*. Disse oppstår når overflaten raskt blir varmet opp, og luften over begynner å stige. Dette fører til isolerte lavtrykk ved overflaten.

## Se også
* Høytrykk
* Tropisk syklon 
* Den intertropiske konvergenssonen
* Stormbane
* Okklusjon
## Eksterne lenker
*
Joutseno

**Joutseno** er en tidligere kommune og by i landskapet Södra Karelen i Finland. Den grenset til kommunene Taipalsaari, Ruokolax og Imatra. Den hadde også en ni kilometer lang grense mot Russland. Kommunen var enspråklig finsk.

Den 1. januar 2009 ble Joutseno slått sammen med Villmanstrand kommune. Ved sammenslåingen hadde Joutseno kommune et landareal på 311,20&nbsp;km² og .

## Referanser
Michael Spinks

**Michael Spinks** (født 13. juli 1956 i St. Louis, Missouri, USA) er en amerikansk bokser. Han er olympisk gullmedaljør og var IBFs verdensmester 1985&ndash;87 i tungvektsboksing. Han er yngre bror av bokseren Leon Spinks.

Han ble verdensmester i tungvektsboksing 19. februar 1985 da han vant på poeng over Larry Holmes. Hadde Holmes vunnet hadde han tangert Rocky Marciano rekord på 49 seire på rad som verdensmester. Men nå ble det Spinks som skrev boksehistorie ved å bli den første lett-tungvekteren som vant tungvektstittelen. Han ble også historisk ettersom hans bror, Leon Spinks, hadde vært verdensmester i 1978. Dermed ble de boksehistoriens første brødrepar som hadde vunnet VM-tittelen i tungvektsboksing.

I returkampen mot Holmes året etter forsvarte Spinks sin tittel. Han vant knepent på poeng i en kamp på 15 runder. Han gikk en ny tittelkamp 6. september 1986 mot den norske bokseren Steffen Tangstad, og Spinks vant på teknisk knockout i fjerde runde. I 1987 ble han fratatt sin VM-tittel da han nektet å møte neste utfordrer til IBF, Tony Tucker. Han valgte i stedet å møte Gerry Cooney i en kamp som ikke gjaldt noen tittel, men som var bedre betalt. Spinks vant på knockout i femte runde.

I 1988 avtalte han å gå tittelkamp mot Mike Tyson, som hadde vunnet IBF-tittelen gjennom å beseire Tony Tucker. De siste ukene foran møtet med Tyson viste Spinks tegn på nervøsitet. Da Spinks befant seg i garderoben før kampen ble han oppmerksom på et hull i veggen. Han spurte om dette og fikk til svar at hullet skyldtes at Tyson hadde vært der tidligere og slått i veggen i raseri. Dette hjalp ikke på motet til Spinks. Han viste tydelig frykt for Tyson og forsøkte å unngå sin motstander fremfor å utfordre ham helhjertet. 91 sekunder ut i første runde ble Spinks slått i bakken for andre gang i løpet av kampen. Han ble liggende i langt mer enn ti sekunder. Iron-Mike vant dermed på knockout i det som var det eneste tapet i Spinks profesjonelle boksekarriere. Spinks trakk seg fra boksingen etter kampen.

Spinks bokset 32 kamper som profesjonell. Han vant 31, hvorav 21 på knockout, og tapte 1. Han er medlem av International Boxing Hall of Fame. Til tross for dette imponerende rullebladet blir han regnet som en større bokser i lett-tungvektsklassen enn i tungvektsklassen.

## Noter

## Referanser


## Eksterne lenker
*
Mike Moore

**Michael Kenneth Moore** (født 28. januar 1949, død 2. februar 2020) var en newzealandsk politiker som var både statsminister på New Zealand og generaldirektør i World Trade Organization.

Moore ble født i den lille byen Whakatane på New Zealand.

I 1999 ble Moore utnevnt til medlem av New Zealand-ordenen, New Zealands fornemste orden.

## Referanser
Gabriel Axel

**Gabriel Axel** (også kjent som **Gabriel Mørch**) (født 18. april 1918 i Aarhus, død 9. februar 2014 i Bagsværd) var en dansk filmregissør og skuespiller. Axel var særlig kjent fordi han i 1988 vant en Oscar for beste utenlandske film, *[[Babettes gjestebud (film)|Babettes gjestebud]]*, basert på Karen Blixens roman av samme navn.

## Liv og karriere
Gabriel Axel vokste opp i Paris, hvor familien flyttet da han var barn. Farens møbelfabrikk gikk konkurs og familiens fire barn ble sendt hjem til Danmark i 1935. Her ble Axel først utdannet som møbelsnekker før han i 1943 ble tatt opp på Det kongelige Teaters elevskole.

Som ferdig utdannet skuespiller vendte Axel tilbake til Frankrike i 1946. Han arbeidet som skuespiller, blant annet på turneer med parisiske teatre.

I begynnelsen av 1950-årene kom han igjen til Danmark, hvor han blant annet opptrådte på Riddersalen og fikk sine første filmroller. I løpet av 1950-årene iscenesatte han en hel del teaterforestillinger og han var en meget benyttet instruktør på TV-teatret. I 1955 debuterte han også som filminstruktør.

I 1970-årene reiste Axel igjen til Frankrike for å arbeide. Sitt store internasjonale gjennombrudd fikk han i 1988 med den Oscarvinnende filmen *Babettes gjestebud*.

Axel mottok Statens Kunstfonds hædersydelse.

## Kulturkanonen
*Babettes gjestebud* ble i 2006 tatt opp i den danske Kulturkanonen.

## Referanser

## Eksterne lenker
* 
*  
*
Settebello

**Settebello** («syv vakre»; toget hadde syv vogner), *ETR 300*, var et luksuriøst høyhastighetstog som i 1953–1984 gikk mellom Roma og Milano på de italienske statsbanene. Settebello er langt fra noe høyhastighetstog etter dagens standard, men ved lanseringen var det blant verdens raskeste tog i ordinær trafikk.

Settebello var en videreutvikling av ETR 200, som i 1939 var det første ordinære tog som kjørte i over 200 km/t (riktignok bare ved testkjøring). Det ble lansert som transportmiddel for forretningsfolk med dårlig tid og for turister som hadde råd til de dyre billettene. De kostet nesten det dobbelte av vanlige førsteklassebilletter. Flyselskapene tilbød ennå ikke innenlandske fly i skytteltrafikk, og Settebello var mye raskere enn noen bil. Med en toppfart på 158 km/t var det som et lynraskt, femstjernes hotell på hjul. Opptil 190 passasjerer satt i 15 rommeige salonger med lenestoler og sofaer.   Det var dusjer om bord, og hele toget hadde klimaanlegg. Interiøret var elegant utsmykket, og utvendig var toget malt i sølvgrått og grønt. Kjøretiden Milano–Roma (627 km) var til å begynne med vel seks timer, men etter at en parsell av en ny Direttissima-linje Roma–Firenze ble åpnet i 1977, ble kjøretiden midlertidig redusert til 5 h 35 min. Gjennomsnittsfarten var da på 113,9 km/t med stopp i Bologna og Firenze; mellom Milano og Bologna 130 km/t.

Settebello delte Direttissimalinjen med et annet ekspresstog til Roma 7 minutter senere, men Settebello holdt seg godt foran. Linjen gikk gjennom Appenninene og kjørte gjennom 29 kilometer tunneler, blant annet den 18,5 kilometer lange Galleria del Appenino, verdens den gang nest lengste hovedlinjetunnel.
 

## Referanser


## Eksterne lenker
* https://web.archive.org/web/20161212114517/http://retours.eu/en/31-settebello-etr-300/
Prisme (geometri)

Et **geometrisk prisme** er en romfigur. Prismet blir bestemt av en mangekant (polygon) som markerer grunnflaten, og et linjestykke som markerer høyden. Grunnflaten bestemmer navnet til prismet, og det fins en identisk flate på toppen av prismet. Grunnflaten og toppflaten i et prisme kalles endeflater. De flatene som ligger mellom endeflatene i et prisme benevnes sideflater, og de har form som parallellogram.

Dersom sideflatene står vinkelrett på endeflatene, kaller vi prismet for et rettvinklet prisme. I motsatt fall har vi et skjevt prisme. 

Glassprismer og de matematiske forhold med lysbrytning og helningsvinkler i prismer som ikke er likesidet er viktig del av optikken og brukes blant annet ved framstilling av prismekikkerter og brilleglass.

## Uniforme prismer
Noen uniforme prismer: 

## Eksterne lenker
* matematikk.net - Prisme
Bolteløkka skole

**Bolteløkka skole** er en barneskole på Bolteløkka i Oslo tegnet av stadsarkitekt Holm Munthe. Skolen ble åpnet i oktober 1898. Den gang var det 1299 elever som startet sin undervisning på skolen. Den var lenge en av de største barneskolene i Norge med daglig undervisning i to skift, formiddag og ettermiddag. 

Margrethe Munthe var lærer ved skolen frem til 1920, da hun pensjonerte seg og flyttet til Italia. Like ved skolen, hvor Stensgata skilles ut fra Thereses gate, ligger Margrethe Munthes plass.

I 2014 havnet skolen på topp 50 over landets beste barneskoler resultatsmessig.

## Referanser

## Eksterne lenker
* 
*
Førde barneskule

**Førde barneskule** er den eldste skolen i Førde og ble oppført i 1894. Skolen er en barneskole og har rundt 250 elever fordelt på 14 klasser. Den har også egen mottaksklasse for barn ved mottakssenteret for flyktinger på Bergum i Førde. Skolen dekker primært området nord for elven Jølstra.

Skolen ble utsatt for brann i 2004 og i 2007 flyttet den inn i nye lokaler.

## Eksterne lenker
* Førde barneskule – skolens hjemmeside
Spikertelt

**Spikertelt** var i utgangspunktet betegnelse på et snekret tilbygg til en campingvogn. Betegnelsen spiller på at det er en mer permanent konstruksjon på samme sted som man normalt finner et vanlig fortelt av stoff og plast.

Spikertelt benyttes oftest på campingvogner som ikke transporteres langs veien, men som har fast oppstillingsplass og brukes som hytte i alle fall større deler av sesongen. Spikerteltene er ofte svært forseggjorte konstruksjoner, gjerne med isolasjon og varme slik at de kan brukes året rundt.
Etterhvert har man også fått spikertelt i typisk sandwich konstruksjon, såkalte *Termotelt*. Dette er bygget på samme prinsippene, men da laget i annet materiale (metall eller aluminium med en isolasjon i midten, derav navnet sandwich).
Flatene

**Flatene** er et boligområde i Sunnfjord kommune i Vestland. Det ligger ytterst på Hafstad, rundt 1,5 kilometer sørvest for Førde sentrum.

Området er relativt flatt sett i forhold til resten av landskapet, derav navnet Flatene.

## Referanser
Hafstad

:*For Hafstad i Tingvoll, Møre og Romsdal, se [[Hafstadbygda]]*

**Hafstad** er navnet på den delen av Førde som ligger på sørsiden av elven Jølstra. Navnet Hafstad blir som oftest brukt med prefikser som Ytre og Indre Hafstad. Hafstad er i stor grad dyrket på gammel sjøbunn og elvegrunn. Tidligere fulgte Jølstras løp den nåværende riksveien, men til sist brøt elven igjennom nordover mot Anga på Vie, og det gamle elveløpet og osen kom da gradvis i bruk som jordbruksland. Også videre vestover langs elveløpet har Hafstad fylt ut viker og bukter med hjelp fra landheving og oppmudring. 

Forstavelsen *hafs-* kan ha samme stammen som ordet hav, altså noe som hever seg/stiger opp. *Hav* betydde opprinnelig flo sjø. Stedsnavnforskeren Eivind Vågslid har diskutert teorien i en artikkel i lokalavisen *[[Firda]]*. Når man tidligere kom sjøveien inn til Førde oppover Jølstra, var det nettopp ved Hafstad de reisende merket seg terskelen mellom fjord og elv. Det kunne være lurt å gå inn nettopp ved flo sjø, og da var navnet Hafstad nærliggende.

Etternavnet "Hafstad" er utbredt landet rundt. Det er mange kjente figurer som heter Hafstad til etternavn. Christian Hafstad er en styrkeløfter fra Førde. Han er medlem av styrkeløftklubben KK-67 basert i Trondheim.

## Referanser
Chr. Michelsens Institutt

**Chr. Michelsens Institutt (CMI)** er et uavhengig forskningsinstitutt i Bergen, Norge. I samarbeid med partnere fra hele verden adresserer CMI globale utfordringer og genererer kunnskap for å fremme rettferdighet og likeverd. Forskning av høy kvalitet kombineres med et engasjement for å gjøre kunnskap tilgjengelig og brukt. Hoveddisiplinene er økonomi, statsvitenskap og antropologi. 

Instuttets direktør (per 2022) er Espen Villanger.

CMI har et tett samarbeid med flere institusjoner, som Universitetet i Bergen og Norges Handelshøyskole.

## Historie

Chr. Michelsens Institutt for Videnskap og Åndsfrihet er oppkalt etter tidligere statsminister Christian Michelsen (1857–1925). Michelsen donerte hoveddelen av sin store formue til et fond som skulle gå til opprettelsen av et institutt som skulle «virke for kulturelt eller vitenskapelig arbeid til fremme av fordragelighet i religiøs, sosial, økonomisk og politisk henseende mellom de forskjellige nasjoner og raser.» Ideen var å skape et institutt hvor spesielt talentfulle enkeltpersoner kunne konsentrere seg om sin forskning i full frihet og ubundet av økonomiske bekymringer og pedagogiske plikter. CMI ble senere opprettet 15. mars 1930.

Økonomen Just Faaland og statsviteren Stein Rokkan utviklet instituttets forskning og ansatte flere forskere i 1950-årene. I 1965 ble Development Action and Research Programme (DERAP) opprettet som et utviklingsøkonomisk prosjekt, og de neste tiårene ble utviklingsspørsmål et av kjerneområdene for CMI. I 1980-årene opprett instituttet et menneskerettighetsprogram som sammen med DERAP ble instituttets to viktigste områder i samfunnsforskning. I 1990-årene ble Christian Michelsen Research (CMR) skilt som en egen institusjon, og CMIs kjerneaktivitet ble samfunnsforskning.

## Kjente personer tilknyttet CMI
* Harald Ulrik Sverdrup
* Just Faaland
* Stein Rokkan
* Gunnar Sørbø
* Astri Suhrke
* Ottar Mæstad
* Arne Strand

## Referanser


## Eksterne lenker
* Chr. Michelsens Institutt
* Chr. Michelsen Research
* U4 Anti-Corruption Resource Centre, CMI
Campingvogn

**Campingvogn** er en tilhenger som benyttes som mobilt oppholds- og overnattings-sted, og som vanligvis kan trekkes av en vanlig personbil. Det er vanlig å benytte såkalte fortelt, et spesiallaget telt som spennes fast til den siden av vogna som har inngangsdør, noe som kan mer enn fordoble det effektive innearealet. Enkelte lager mer permanente konstruksjoner istedenfor fortelt dersom vogna står fast plassert et sted, populært kalt spikertelt eller termotelt.

## Historie
Den første campingvogn beregnet for transport med personbil ble lansert av engelske Eccles i 1919. I Norge tok ferieformen fart på 1960-tallet. En moderne campingvogn er utstyrt med tekniske innretninger for hygiene og matlaging. Alle vogner som selges på det norske markedet i dag er utstyrt med isolasjon og varmeanlegg for helårsbruk. Det benyttes propangass eller elektrisitet til varme og matlaging.

## Norsk regelverk
### Førerkort og trekkvogn
Det norske regelverket for trekking av campingvogn følger samme generelle regler som for andre tilhengere. Dette innebærer blant annet at man både må ha passende førerkort, vognkort og ta hensyn til vekt på både trekkvogn og tilhenger.

## Mobile boligenheter
Oversettelsen *campingvogn* er ofte feilaktig brukt på norsk om de amerikanske ***[[modulhus|mobile homes]]***. Disse har ingenting med camping å gjøre, men er seksjonsbyggede, mobile boligenheter.

## Referanser


## Litteratur
* Geir Svardal; *Camping - Det gode liv langs landeveien* Spartacus 2018 ISBN 978-82-430-1089-5
Torbjørn Hystad

**Torbjørn Hystad** (født 15. september 1918 på Vaterland i Oslo, død 24. desember 2004) var en norsk kommunist og motstandsmann. Han blei med i Norges Kommunistiske Parti (NKP) i ung alder. Under den tyske okkupasjonen av Norge deltok han i Milorg og i motstandsarbeidet til NKP. Han var blant annet ansvarlig for distribusjonen av den illegale NKP-avisa Friheten i Oslo-området. I aller siste fasen av krigen, like før kapitulasjonen, ble Hystad arrestert. Han ble satt på Møllergata 19 og sterkt torturert av tyskerne.

Hystad ble med i det som ble kalt den maoistiske eller marxist-leninistiske fraksjonen i NKP på 60-tallet. Han var med på å bryte med NKP og danne Marxist-Leninistisk Front (MLF), seinere Kommunistisk Arbeiderforbund (KA). Han var den siste redaktøren av KAs avis Den Røde Arbeideren.

Hystad var også med i Vennskapssambandet Norge-Kina og deltok i vennskapsarbeidet med Cuba. Han engasjerte seg dessuten for flyktningene fra Eritrea.

Hystad arbeidet i mange år ved Statens kornforretning. Den siste dagen gikk han ikke på arbeidet fordi han ikke ønsket gullklokke fra arbeidsgiveren eller medalje for langt og trofast virke i staten. Men Leninmedaljen fikk han.

## Referanser


## Litteratur
* Torbjørn Hystad Minneord fra Den Røde Arbeideren
* Nekrolog i Aftenposten 13.01.2005.
Halbrend barne- og ungdomsskule

**Halbrend ​barne- og ungdomsskule** (HUSK) er en barne- og ungdomsskole i Halbrendslia i Sunnfjord kommune i Vestland. Skolen sto ferdig høsten 1974, men har senere blitt påbygd. Skolen vil bli en barneskole etter sommeren i 2026.

Skolen har elevklasser fra 5. – 10. klassetrinn, 1. – 4. klasse i kretsen hører til Flatene barneskule. Skolekretsen dekker sørsiden av Førde sentrum, Bruland, Halbrendslia, Slåttebakkane og området til Ulltang.

## Eksterne lenker
* Halbrend barne- og ungdomskules hjemmesider
Rikku

**Rikku** er en fiktiv figur fra den japanske videospillserien *[[Final Fantasy]]*. Rikku er ung samt modig og opptrer i spillene *[[Final Fantasy X]]* og *[[Final Fantasy X-2]]*.

Rikku er kusinen til Yuna, som mye av handlingen i Final Fantasy X og X-2 spinner rundt.
Rikku regnes som å være en Al Bhed, noe som karakteriseres med hennes grønne spiralformede pupiller. Som alle andre Al Bhed er ikke Rikku redd for å bruke maskiner, noe som er forbudt ifølge den mektige religiøse organisasjonen Yevon.
* Alder: 15 (senere 17 i *[[Final Fantasy X-2]]*)
* Høyde: 159&nbsp;cm
* Hårfarge: Blond
* Våpen: Håndklo (diverse i *Final Fantasy X-2*)
* Overdrive: Mix, bland sammen forskjellige gjenstander

## Referanser
Mona Simpson

**Mona Simpson** er en fiktiv figur og moren til Homer i *[[Simpsons]]*. Hun debuterte i *Simpsons* i episoden «Mother Simpson»  i november 1995. I denne episoden kommer hun tilbake til sønnen, 27 år etter at hun forlot ham som 10-åring, etter at hun hadde ødelagt bakterie-laboratoriet til Mr. Burns på 1960-tallet som politisk aktivist. I årenes løp har hun sendt sønnen sin en rekke brev og pakker, men ingen har kommet fram før i en sen episode. Da fikk Homer alle på en gang og «måtte» spise opp alle sjokolade eller lignende som moren hadde sendt ham i årenes løp. I en episode avslører et brev at Mona tidligere hadde en affære med en badevakt, Mason Fairbanks. Dette gjør at Homer trodde at Mason faktisk kunne være hans egentlige far. 

Mange av detaljene var hennes fortid forble ukjente, men forskjellige deler av historien hennes har etter hvert blitt avslørt. På 1960-tallet skal Mona ha vært en hjemmeværende husmor, og bodde sammen med ektemannen Abraham Simpson og deres sønn Homer - som den gang var barn. Men Mona ble del av en hippie-bevegelse, og kort tid senere begynte hun som politisk aktivist. Mona og en rekke andre aktivister protesterer mot forskning ved et laboratorium tilhørende Montgomery Burns. De ødelegger hele området for å hindre videre biologisk krigføring. Mr. Burns sverget på å få Mona kastet i fengsel for resten av livet hennes. 

Derfor ble Mona tvunget til å forlate familien sin, og stikke av for å unnslippe fengsel. Men Abraham Simpsons løy til sønnen sin, og påstår at Mona døde samtidig som sønnen Homer var på kino - fordi H-omer ikke skulle vokse opp og vite at moren hans var en etterlyst kriminell. I 27 år antok Homer derfor at moren hans var død. Homer ble ved et uhell gjenforent med Mona, etter at Homer forfalsket sitt eget dødsfall for å få en dag fri fra jobb. I denne forbindelse besøkte han morens påståtte gravsted, som han aldri hadde besøkt tidligere. Overlykkelig over gjenforeningen, bringer han Mona hjem, for å møte resten av familien hans. Men Mr. Burns kjenner snart igjen ansiktet hennes, og han sporer henne opp med hjelp fra FBI. Men et tips til Homer fra politi-sjefen Clancy Wiggum, gjør at Mona klarer å komme seg unna i tide - og hun unngår så vidt å bli arrestert av FBI

## Eksterne Lenker
*

## Referanser


-
Ana Lucia Cortez

**Ana Lucia Cortez** er en fiktiv person i den amerikanske TV-serien *[[Lost]]*, spilt av Michelle Rodríguez. Hun tiltrådte en kort gjesteopptreden i første sesongs finaleavsnitt «Exodus», men ble en del av hovedbesetningen i andre sesong. Hun opptrer totalt i 23 av 121 episoder.

Her ble det fortalt at da flyet, «Oceanic Flight 815», delte seg mens det ennå var i luften, og haleseksjonen landet på en annen del av øya, i praksis opprettet to grupper med overlevende. I tilbakeblikk i to episoder som kretset rundt henne «Collision» og «Two for the Road», viser at hun var en tøff politikvinne før hun satte seg på det skjebnesvangre flyet. 

Skuespilleren Rodriguez skapte bråk og omtale da hun ble stoppet av politiet for å ha kjørt i påvirket tilstand av ytre stimulanser. Det skjedde noen uker før hennes figur ble drept i serien, skutt av sitt eget våpen. At hun ble fjernet fra serien ikke lenge etter at hun skapte kontrovers i amerikanske media førte til spekulasjoner om det var den reelle årsaken til figuren ble drept og således skrevet ut av serien. Produsentene av *Lost* uttalte derimot at Rodriguez egentlig kun var interessert i å spille i en sesong og av den grunn var rollefiguren Ana Lucias død skrevet helt fra begynnelsen.

Hun framstilte en person som ble oppfattet som tøff, men ikke særlig sympatisk. Melanie McFarland i avisen *Seattle Post-Intelligencer* beskrev Ana Lucia som «en av mest intenst hatede rollefigurer på fjernsynet [i] høsten [2005]» grunnet at hun var «fiendtlig» og en «bølle». Hun la til at da Ana Lucia myrdet rollefiguren Shannon Rutherford (spilt av Maggie Grace) var hun den av de overlevende på øya som fikk minst sympati av seerne.

## Referanser


## Se også
*Liste over rollefigurer i Lost
CC Cowboys

**CC Cowboys** er et norsk rockeband fra Fredrikstad, dannet i 1989. 

Bandets navn stammer fra sangen «C.C. Cowboys» av det svenske bandet Imperiet. Gruppens frontfigur er Magnus Grønneberg med sin intense stemme og sine fine tekster.

Deres første album utkom i 1990 og hadde tittelen *[[Blodsbrødre (album)|Blodsbrødre]],* det hadde hits som «Vill, vakker og våt» og «Harry». For debutalbumet ble CC Cowboys kåret til årets nykommer under utdelingen av Spellemannprisen 1990. Utover på 1990-tallet ga bandet ut flere album, deriblant *[[Tigergutt]]* i 1992, som inneholdt hiten med samme navn.

Bandet ble oppløst i 1998, men Grønneberg startet bandet opp igjen i 2003 med en annen besetning.

Etter den nye starten har bandet gitt album som *Lyst* (2003), Morgen & kveld (2009) med «Kanskje du behøver noen», *Innriss* (2011) med «Bare du» og i juni 2015 kom albumet *Til det blir dag.*

I 2022 spilte de en konsert i Holmenkollen sammen med KORK, konserten ble vist i NRK og utgitt på albumet *[[Med KORK i Kollen]].*

## Medlemmer
* Magnus Grønneberg – vokal, gitar (1989&ndash;)
* Jørn Christensen – gitar (2003&ndash;)
* Per Vestaby – bass (2003&ndash;)
* Kyrre Fritzner – gitarist, piano, perkusjon (2009&ndash;)
* Eirik Tovsrud Knutsen - tangenter (2018&ndash;)
* Henrik Maarud – trommer, perkusjon (2022&ndash;)

### Tidligere medlemmer
* Anders Grønneberg – bass (1989&ndash;1992)
* Trond Berg – gitar (1989&ndash;1996)
* Håvard Eidsaunet – bass (1992&ndash;1998)
* Kjetil Melkersen – gitar (1996&ndash;1998)
* Agne Sæther – trommer, perkusjon (1989&ndash;2022)

## Diskografi

### Studioalbum
* 1990: *[[Blodsbrødre (album)|Blodsbrødre]]* (#4 NO)
* 1991: *[[Rock'n roll ryttere]]* (#4 NO)
* 1992: *[[Tigergutt]]* (#7 NO)
* 1994: *[[Persille & panser]]* (#9 NO)
* 1996: *[[Himmeltitter]]* (#20 NO)
* 2003: *[[Lyst (album)|Lyst]]* (#8 NO)
* 2006: *[[Evig liv]]* (#4 NO)
* 2009: *[[Morgen & kveld]]* (#2 NO)
* 2011: *[[Innriss]]* (#3 NO)
* 2015: *[[Til det blir dag]]* (#2 NO)
* 2018: *[[Perfekt normal]]* (#19 NO)
* 2020: *[[Elsket for alltid]]* (#6 NO)
* 2022: *[[Remontert]]*
* 2025: *Jeg tilstår*

### Livealbum
* 2007: *[[På Svalbard uten strøm]]* 
* 2016: *[[Live &ndash; Synder i sommersol]]* 
* 2022: *[[Med KORK i Kollen]]*

### Samlealbum
* 1998: ** (#1 NO)
* 2011: *[[40 beste (CC Cowboys-album)|40 beste]]*

### Singler
* 1990: «Harry» (1990) (#4 NO)
* 1990: «Død manns blues/I hennes sovrum»
* 1991: «Barnehjemmet Johnny Johnny» (#4 NO)
* 1993: «People In Motion» (#6 NO)
* 1994: «Når du sover» (#7 NO)
* 2007: «Kom igjen» (#14 NO)
* 2009: «Kanskje du behøver noen» (#13 NO)
## Referanser


## Eksterne lenker
* 
*  
*
Bjarne Hope

**Bjarne Johannes Hope** (født 30. mars 1944 i Masfjorden, død 30. juni 2006) var en norsk sivilingeniør og etatsleder.

Han var Norges skattedirektør (leder for Skattedirektoratet) fra 1. juli 1995 til sin død 30. juni 2006. I Hopes tid som direktør ble skatteetaten omorganisert og selvangivelsen digitalisert. Han var utdannet sivilingeniør ved Norges tekniske høgskole i Trondheim i 1968 med hovedfag innen industriell økonomi og organisasjon. Like før sin død, 22. juni 2006, ble han tildelt ordenen Kommandør av Den Kongelige Norske St. Olavs Orden for sin innsats for norsk samfunnsliv. I 2005 mottok han YS' likestillingspris. Han var broren til Einar Hope.

## Referanser
Arne Kielland

**Arne Kielland** (1939–2003) var en norsk politiker og avisredaktør. Kielland representerte først Venstre, deretter Arbeiderpartiet og til slutt Sosialistisk Venstreparti.

Han ble ansatt som landssekretær for Norges Unge Venstre i 1958, men brøt med partiet Venstre med overgang til Arbeiderpartiet i 1959. Han tok initiativ til «Ungdomsaksjonen for samnorsk» som senere ble til Landslaget for språklig samling. Ansatt som journalist i Porsgrunns Dagblad. Deltok et halvt år i FNs fredsbevarende styrke til Kongo 1963 med sersjants grad. Oppholdt seg i perioden 1964–1965 i syv måneder i Nigeria-provinsen Biafra, som to år senere søkte selvstendighet.

Arne Kielland var formann for AUF i Telemark i perioden 1966–1967. I 1967 tok han magistergraden i statsvitenskap ved Universitetet i Oslo og var i perioden 1967–1969 ansatt som redaksjonsekretær i *[[Arbeidets Rett]]*, Røros. Han var stortingsrepresentant for Arbeiderpartiet i Sør-Trøndelag i 1969. Som medlem av Stortingets justiskomiteen var han særlig opptatt av avkriminaliseringen av mannlig homofili. Han fremmet en interpellasjon om opphevelse av lovparagrafen i 1970, og fikk gjennomslag to år senere. Kielland var saksordfører for denne saken som var en naturlig avslutning av et sterkt engasjement for det han kalte «denne skampletten i straffeloven».

Han forlot Arbeiderpartiet etter folkeavstemningen om EF i 1972, og meldte overgang til Sosialistisk Folkeparti den 25. september 1972, samme dag som folkeavstemningen ble avholdt. Tidspunktet var ikke tilfeldig valgt. Han ville vise at utfallet av avstemningen ikke hadde betydning for skiftet. Han ble gjenvalgt til Stortinget for Sosialistisk Venstreparti i Telemark i 1973.

I sin tid som stortingsrepresentant var han medlem av justiskomiteen (1969–1973), utenriks- og konstitusjonskomiteen (1973–1975) og forsvarskomiteen (1975–1977).

Etter stortingsperioden ble han tilknyttet Telemark distriktshøgskole i Bø, som amanuensis i perioden 1985–1987. I 1986 startet han lokalavisen Bø Blad, hvor han arbeidet som redaktør og journalist fra 1987, og fortsatte som avisens redaktør til sin død i 2003.

Kielland hadde tillitsverv i Fellesrådet for det sørlige Afrika og Norsk-Cubansk Forening, og kombinerte sin interesse for idrett med tillitsverv i styret for Norges Cykleforbund.

## Publikasjoner
* Festskrift til Norges Unge Venstres 50-årsjubileum 27. januar 1959.
* Sosialistrørsla i Nigeria (Magisteravhandling 1967).
* Etter Biafra (1969). Tiden Norsk Forlag.
* Norsk gerilja og sivilmotstand. Eit nytt forsvar (1971). Samlaget.
* All makt? Dagbok fra Stortinget (1972). Pax forlag.
* Stortingsbrev, Stortinget 1973–1977 (32 stk. på 4 år, sendt abonnenter o.a.).
* Om saksbehandling og det politiske system (1979). Kompendium ved Telemark distrikthøgskole.
* Om kulturretten (1986). TDH-skrift nr. 112, Telemark distriktshøgskole, Bø.
* Om å lage kommuneavis: Bø Blad (1988). TDH-skrift nr. 129, Telemark distriktshøgskole, Bø.

## Referanser


## Eksterne lenker
* 
*
Zobolam

**Zobolam** er en fiktiv person som forekommer i flere av Henrik Wergelands verker. Navnet «Zobolam» henspiller på Jens Obel Praem, en prokurator Henrik Wergeland lå i en langvarig strid med.

Zobolam er en klassisk djevelskikkelse, og dukker stort sett opp i rollen som jurist og utbytter. Han hører primært hjemme i Helvete, og er ute for å skape et Helvete på jorda. Han dukker opp i tre ulike verker:

* *De sidste kloge*, der han sørger for at alt bokstavelig talt går til Helvete, og smådjevlene tar over verden.
* *Verden tilhører os Jurister*, der han fungerer som mer av et alminnelig menneske, og som læremester for den unge Johannes, som vil opp og fram i verden.
* I tillegg er Zobolam med i et uferdig diktverk der en ung mor venter på mannen som er kommet bort på sjøen. I fortvilelsen gir hun seg hen til Zobolam, som ser hun er et lett bytte.
Liv og død

***Liv og død*** er en norsk film fra 1980. Regien er ved Petter Vennerød og
Svend Wam. Jacob Trier har ansvaret for lyd.  I hovedrollene spiller Bjørn Skagestad og Kjersti Døvigen.

## Handlingen
Historien begynner med møtet mellom legen Jacob og kollegaen John. En emosjonell dragning kommer over dem. Jacobs samboer Jennifer som jobber som journalist, og de lever i et «åpent» forhold. Mens Jennifer har sex med en kollega, velger Jacob å starte et forhold med Jon. Når de tre møter hverandre etter julaften begynner forholdet mellom de to mennene. Jennifer får sparken fra redaksjonen, og blir mer sjalu på dem. Jacob begynner å oppsøke fremmede menn på egen hånd. Etterhvert innser John at han blir nødt til å skille seg fra Jacob og Jennifer.

En kveld møtes de alle på utestedet «Hystera», og alt ser ut til å være bra igjen. På vei hjem blir John og Jacob overfalt av menn som stikker en dolk i anuset på John. Han våkner senere opp på sykehuset og blir fortalt at han er syk. Jacob og Jennifer tar godt vare på John til han klarer å stå på beina, og etter en stund er han frisk nok til å foreta et besøk hos den tolerante tanten Diddi. En dag blir Jennifer forfulgt av de samme mennene som overfalt John, og John begynner å føle seg dårlig mens han hjelper til på Diddis gård. På sykehuset blir Jacob fortalt at det venter en telefon til ham. Han går for å svare.

## I rollene
* Bjørn Skagestad – Jacob
* Kjersti Døvigen – Jennifer
* Sossen Krohg – Diddi
* Knut Husebø – Harald
* Wenche Foss – Fru Bergmann
* Per Sunderland – Alexander
* Jorunn Kjellsby – Tante Nøste
* Sverre Gran – Herr Bergmann
* Vibeke Falk – Tante Liss
* Svein Tindberg – Sundby
* Marit Halset – Fru Johansen
* Sverre Horge
* Svein Sturla Hungnes 	
* Viggo Jønsberg – Speedy
* Audun Meling 	
* Stein Rosenlund 	
* Vidar Sandem 
* Sessa Sidselrud – Åse
* Petter Vennerød – Paul

## Referanser


## Eksterne lenker
*
Luca Toni

**Luca Toni** (født 26. mai 1977 i Pavullo nel Frignano i Italia) er en italiensk tidligere fotballspiller. Han spilte i klubber som Bayern München, AS Roma, US Città di Palermo, Juventus & Fiorentina. Med sine 196 centimeter var signaturen hans å være bedre enn de fleste på hodet, da mange av hans scoringer blir scoret med pannebrasken. 4. mai 2016 annonserte han at han skulle legge opp som fotballspiller etter sesongen.

## Klubbkarriere
Han debuterte i Serie A i 1999 for Vicenza Calcio. Deretter gikk han til Brescia, der han spilte sammen med Roberto Baggio i to sesonger.

I 2003 gikk han til US Città di Palermo, og hjalp laget til å vinne Serie B ved å score tretti mål i løpet av sesongen. Sesongen etter scoret han tjue mål for klubben i Serie A. I juli 2005 gikk han til Fiorentina for 10 millioner euro.

I 2006 ble han toppscorer i Serie A ved å score 31 mål. Det var første gang på nesten 50 år at en spiller scoret mer enn 30 mål i Serie A. Bragden førte til at Toni ble tildelt UEFAs *[[Gullstøvelen]]* for 2005&ndash;2006.

Etter 2006&ndash;2007-sesongen gikk Toni til Bayern München. Overgangssummen for 30-åringen skal ha vært 18 millioner euro, nesten 150 millioner norske kroner, noe som ble ansett som billig. Han ble tysk serievinner og cupmester.

31. desember 2009 ble det avklart at tysklandsoppholdet til Toni gikk mot slutten, og han ble lånt ut til AS Roma i seks måneder, før turen gikk videre til Genoa på fri overgang. Men etter bare ett år, ble Toni erklært Juventus-spiller hvor Toni scoret sitt 100 Serie A-mål, med en heading fra 16 metersmerket. Igjen etter bare ett år gikk Toni ut av klubben, og videre til arabiske Al Nasar, men oppholdet varte ikke lenge før Toni vendte hjem og til Fiorentina. Etter en sesong med 27 kamper og 8 mål ble Toni solgt videre til nyopprykkede Hellas Verona.

8. mai 2016 spilte han sin siste fotballkamp for Hellas Verona mot Juventus.

## Landslagskarriere
Han debuterte for de *azzurri* 18. august 2004 mot , og spilte også 4. september mot . Italia vant kampen 2&ndash;1 og Toni scoret seiersmålet. Den gang var han relativt ukjent, men kort tid etter ble han sett på som en av verdens mest målfarligste spisser.

Toni spilte for Italias gullvinnende lag under VM 2006 i Tyskland, og scoret blant annet to mål i kvartfinalen mot .

Per juni 2009 hadde Toni spilt 47 landskamper og scoret 16 mål.

## Billedgalleri

Luca Toni Fiorentina.jpg|Luca Toni spilte for Fiorentina i perioden 2005–2007.
Luca Toni Bayern.jpg|Luca Toni under en kamp for Bayern München i 2008.
Toni und Klose.jpg|Toni dannet spisspar blant annet sammen med Miroslav Klose i Bayern.
Guadalajara Chivas vs Juventus FC, 2011, World Football Challenge - Luca Toni.jpg|Luca Toni spilte for Juventus i 2011.


## Referanser


## Eksterne lenker
* 
*
Ellipse (skrift)

**Ellipse** (fra gresk: ἔλλειψις, *elleipsis*, «utelatelse») i språk er en markering som synliggjør at deler av et utsagn bevisst er utelatt.

## Historie
Ellipse har vært i bruk på engelsk siden 1588, og da besto ellipsen av streker, ikke prikker. (Bruken var i en oversettelse av  Terences komedie *[[Andria]]*.)

## Ellipsetegnet
Termen ellipse i skrift henviser til en rad med tre punkter (…) som markerer en bevisst utelatelse. Ellipsetegnet er et eget typografisk symbol. Tastekombinasjonen for å skrive ellipsen i Microsoft Windows er Alt+0133,, for Mac Alt + **.** (norsk tastatur) eller Alt + ; (amerikansk tastatur) og for Linux AltGr + **.** (punktum). I norsk typografi skal det være mellomrom før ellipsen når ett eller flere selvstendige ord er utelatt: «Lisa gikk til&nbsp;…» Når bare en del av et ord er utelatt, skal det ikke være mellomrom før ellipsen: «Lisa gikk til sk…»

Ellipsen kan også brukes for å uttrykke ettertanke.
* «Det tror faktisk jeg også&nbsp;…»

Ellipsetegnet kan dessuten være et forsøk på å etterlikne tale i skrift, med naturlige pauser og antydninger som inviterer mottakeren til å delta aktivt i tankeprosessen.

## Annet
Aposiopese er et retorisk virkemiddel og en talefigur der en setning blir avbrutt i en syntaktisk sammenheng slik at mottakeren må tenke seg til resten. Da kan avsenderen antyde og hinte slik at andre må bruke fantasien og tolke tankene for å avslutte meningen.

## Referanser


## Eksterne lenker
* Ellipsetegnet (…), tre prikker, utelatelsestegnet (Alt+0133)
Mahmudiya-massakren

**«Mahmudiya-massakren»** var en massakre på en irakisk familie som ble begått av en gruppe amerikanske soldater i 2006. Hendelsen fant sted ved Mahmudiya, sør for Bagdad. Totalt ble 4 mennesker drept av de amerikanske soldatene. Gjerningsmennene skal ha brent liket til den voldtatte kvinnen. Et av ofrene var den irakiske jenta, Abeer Qassim al-Janabi, på 14 år. Hun skal først ha blitt voldtatt av soldatene. 

Fem amerikanske soldater ble satt under etterforsking for familiemassakren i Irak i mars. Alle soldatene var fra hærens 502. regimentet. Ifølge ubekreftede meldinger skal minst en soldat ha tilstått hendelsen. Etterforskingen startet 24. juni 2006.

Meldinger i media tyder på at handlingene kan ha vært planlagt på forhånd av de tiltalte amerikanske soldatene. 

Etter en rettssak i Kentucky sommeren 2007 ble så den amerikanske soldaten Jesse Spielman dømt til 110 år for drap og voldtekt. I tidligere krigsrett fikk sersjant Paul Cortez 100 års fengsel i krigsrett og soldaten James Barker 90 år i fengsel. Soldaten Steven D. Green er under tiltale og risikerer dødsstraff for drapet.

## Referanser


## Eksterne lenker
* BBC News: «US investigates new Iraq killings»
* Al-Jazeera: «US probes rape and murder of Iraqi»
Jordforsk

**Jordforsk** &ndash; *Senter for jordfaglig miljøforskning* var et nasjonalt kompetansesenter for miljøspørsmål knyttet til både jord, vann, avfall og landskap, støttet av Miljøverndepartementet og Landbruksdepartementet. Senteret ble opprettet i 1989 ved sammenslåing av GEFO (Institutt for georessurs- og forurensningsforskning) og Det norske jord- og myrselskap. 1. januar 2006 ble Jordforsk slått sammen med Planteforsk og Norsk senter for økologisk landbruk (NORSØK) til Bioforsk.

Jordforsk var et av de nasjonale miljøinstituttene som utgjorde Miljøalliansen. De andre var Norsk institutt for vannforskning (NIVA), Norsk institutt for luftforskning (NILU), Norsk institutt for by- og regionforskning (NIBR), Norsk institutt for naturforskning (NINA), Norsk institutt for kulturminneforskning (NIKU) og CICERO Senter for klimaforskning.

## Virksomhet
På oppdrag fra næringsliv, offentlige styresmakter og virksomheter, konsulentfirmaer og enkeltpersoner drev Jordforsk forskning for å bidra til langsiktig og utviklende forvaltning av jord, vann, avfall og landskap.

## Organisasjon
Jordforsk var organisert som en privat stiftelse og hadde fire faggrupper:

*Vannkvalitet og arealbruk
*Jordkvalitet og jordressurser
*Avfall og miljøgifter
*Naturbaserte rensesystemer

## Eksterne lenker
* Jordforsks hjemmeside
Det norske jord- og myrselskap

**Det norske jord- og myrselskap** (DNJM) var et landbruksselskap som skulle «virke for å utnytte og bevare landets myr- og fastmarksarealer». Selskapet samarbeidet med jordbruket og offentlige myndigheter om forskning og opplysning og praktisk tilrettelegging for nydyrking og drenering av myrer.

Selskapene Ny Jord og Det norske myrselskap var begge opprettet først på 1900-tallet. Det var Landbruksdepartementet som rundt 1970, da rasjonalisering hadde blitt et viktigere landbrukspolitisk mål enn bureising, oppfordret selskapene til å vurdere en sammenslåing. Fra 1972 til 1976 var selskapene i en sammenslåingsfase. I 1976 ble Det norske jord- og myrselskap konstituert. Selskapet hadde både personlige og institusjonelle medlemmer, slik som jordstyrer og kommuner.

De tidligere selskapenes forsøksgårder ble overtatt av staten. I 1986 overtok selskapet Statens jordundersøkelse ved Norges landbrukshøgskole, og bygde ut sin egen virksomhet, Landbrukets analysesenter, med moderne apparat og utstyr.

I 1989 fusjonerte Det norske jord- og myrselskap med Institutt for georessurser og forurensningsforskning (GEFO), etablert i 1983, og dannet en statstilknyttet stiftelse, Senter for jordfaglig miljøforskning (Jordforsk).

## Referanser
Bjørn Skagestad

**Bjørn Skagestad** (født 1950) er en norsk skuespiller.

Han debuterte i 1969 på Det Norske Teatret og spilte roller som Benjamin i August Strindbergs *Påske* og Konstantin i Anton Tsjekhovs *[[Måken]]*. Skagestad vant en stor seier i dobbeltrollen som keiser Julianus og mystikeren Maximus i den første fullstendige oppsetningen av Henrik Ibsens *[[Kejser og Galilæer]]* (1987). Siden 1988 er han ved Nationaltheatret der han har hatt en rekke betydelige roller, blant annet Helmer i *[[Et dukkehjem]]*, Hjalmar Ekdal og grosserer Werle i *[[Vildanden]]* og assessor Brack i *[[Hedda Gabler]]* av Ibsen, Sganarelle i Molières *[[Don Juan]]*, Don José i Prosper Mérimées *Carmen*, James Tyrone jr. i Eugene O'Neills *[[Lang dags ferd mot natt]]*, Lange i Bjørnstjerne Bjørnsons *[[Paul Lange og Tora Parsberg]]*, Trigorin i Tsjekhovs *Måken* og vennen i Jon Fosses *Dødsvariasjonar*.

På film har Skagestad hatt hovedroller i *[[Min älskade]]* (1979), *[[Liv og død]]* (1980), *[[Forfølgelsen]]* (1981), *[[Martin (film)|Martin]]* (1981) og *[[Svarte fugler]]* (1983). I Liv Ullmanns filmatisering av *[[Kristin Lavransdatter (film)|Kristin Lavransdatter]]* (1995) spilte han Erlend. Skagestad hadde også en rolle i TV-serien *[[Vestavind (TV-serie)|Vestavind]]* (1994–1995).

Fra 2016 til 2017 spilte han rollen som Kåre Krogstad, faren til Pelle og Beate Krogstad i såpeserien Hotel Cæsar. 

Bjørn Skagestad er sønn av teatersjef Tormod Skagestad.

## Filmografi (utvalg)
**[[Nepobaby (TV-serie)|Nepobaby]]* (2025)
**[[Hjem til jul]]* (2019)
**[[Hotel Cæsar]]* (2016–2017, 2017)
**[[Øyevitne]]* (2013)
*Georg Von Trapp i Sound of Music (2008)
**[[Kodenavn Hunter]]* (2007 og 2008)
** [[Vildanden]]* (2005)
**[[Jul på Månetoppen]]* (2002)
**[[Sejer - se deg ikke tilbake]]* (2000) (TV-serie)
**[[Livets dans]]* (forteller) (1998)
**[[Kristin Lavransdatter (film)|Kristin Lavransdatter]]* (1995)
**[[Vestavind (TV-serie)|Vestavind]]* (1994)
**[[Lakki]]* (1992)
**[[Adjø solidaritet]]* (1985)
**[[Jenny (TV-serie)|Jenny]]* (1983) (TV-serie)
**[[Svarte fugler]]* (1983)
**[[Forfølgelsen]]* (1981)
**[[Martin (film)|Martin]]* (1981)
**[[Liv og død]]* (1980)
**[[Ungen (1974)|Ungen]]* (1974)
**[[Edderkoppen (TV-episode)|Edderkoppen]]* (1973) (TV-episode)

## Referanser


## Eksterne lenker
*
Det norske myrselskap

**Det norske myrselskap** var et landbruksselskap som drev opplysningsarbeid, praktiske forsøk og tilrettelegging for drenering, nydyrking og annen næringsutnyttelse av myr.

Selskapet ble stiftet 11. desember 1902 med amtmann Peter Holst som formann og hadde som formål «tilgodegjørelse av landets myrer». Selskapet opprettet i 1908 sin egen forsøksstasjon for myrdyrking på Mæresmyra ved Steinkjer.

Myrselskapets nydyrkingsinnsats skulle balanseres mot naturvernhensyn og andre næringsinteresser i utmark. Selskapet drev også omsetning av torv til strø, isolasjon, dyrkingsmedium og jordforbedring. Jord- og miljøundersøkelser ble etter hvert en stor del av selskapets virksomhet. Selskapet hadde vedtektsfestet å beskytte og fremme forslag om fredning av myrområder med store naturverdier.

Tidlig i 1970-årene oppfordret Landbruksdepartementet bureisingsselskapet Ny Jord og Det norske myrselskap til å slå seg sammen. Fra 1972 til 1976 var selskapene i en sammenslåingsfase, og i 1976 ble Det norske jord- og myrselskap konstituert.

## Referanser
Norsk institutt for kulturminneforskning

**Norsk institutt for kulturminneforskning** (**NIKU**) er en norsk stiftelse som ble opprettet i 1994 som et nasjonalt og internasjonalt senter med kompetanse på kulturminneforskning. Fra 1994 og til og med 2002 inngikk NIKU sammen med Norsk institutt for naturforskning (NINA) i *Stiftelsen for naturforskning og kulturminneforskning*. NIKU driver forskning og oppdragsvirksomhet for offentlig forvaltning og private aktører på felter som by- og landskapsplanlegging, konservering, arkeologi og bygningsvern.

## Organisasjon
NIKU består av seks fagavdelinger og stab.  

Fagavdelingene er: 
* Digital arkeologi
* Arkeologi
* Konservering
* Bygning
* Nordområde
* Kulturarv og samfunn
NIKUs fagansatte er konservatorer, arkeologer, arkitekter, ingeniører, geografer, etnologer, samfunnsvitere, kunsthistorikere, forskere og rådgivere med spesiell kompetanse på kulturarv og kulturminner. Instituttet fokuserer på bygningers kulturhistoriske verdier og tilbyr kunnskap om forvaltning, drift, vedlikehold og utvikling, og gjennomfører bygningsundersøkelser, dateringer, tilstandsvurderinger, sårbarhetsanalyser og fargeundersøkelser. I tillegg har NIKU et lovfestet ansvar for arkeologiske undersøkelser i middelalderbyene i Norge, samt ved kirkebygg, kloster- og borganlegg fra middelalderen.

## Tjenesteområder
*Konservering av kunst og inventar
*Konservering eldre bygninger og anlegg
*Arkeologiske utgravinger i middelalderbyene og ved middelalderske kirkebygg
*Forskning og utvikling av arkeologiske metoder, herunder arkeologisk geofysikk og flybåren laserskanning (LiDAR)
*Kulturminner og forvaltning
*Arealplanlegging og konsekvensutredninger
*Næringsutvikling og verdiskapning

NIKU hadde ved utgangen av 2022 om lag 100 fast ansatte og har kontorer i Oslo, Bergen, Trondheim, Tromsø og Tønsberg.

NIKU er en del av Miljøalliansen, som er et strategisk samarbeid mellom miljøforskningsinstituttene i Norge. NIKUs nordområdeavdeling i Tromsø er en del av Framsenteret. 

## Direktører
*Carsten Palludan-Müller 2003–2017
*Kristin Bakken 2017–2023
*Morten Dahl (konstituert) 2023
*Terje Gansum 2024–d.d.

## Referanser


## Eksterne lenker
* 
*